Filarmonica Banatul Timișoara

Iunie la Filarmonică | 3 concerte + 1 recital bonus la 100 de lei
2025-05-20 08:00 - 2025-06-06 19:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica 𝐵𝑎𝑛𝑎𝑡𝑢𝑙 Timișoara îți aduce începutul verii cu 3 concerte simfonice și un recital cameral bonus, toate într-un pachet de 100 lei, pentru o lună plină de muzică bună.

Concertele incluse în pachet:
Vineri, 6 iunie 2025, ora 19:00, Sala Capitol
Concert simfonic | Muzică de Film
Dirijor: David Crescenzi | Solist: Claudio Santangelo – percuție
Lucrări celebre de John Williams și o lucrare în primă audiție – Concertul pentru percuție nr. 5, compus și interpretat de Claudio Santangelo.

Vineri, 13 iunie 2025, ora 19:00
Concert simfonic | A. Dvořák și J. Brahms
Dirijor: Radu Paponiu | Solist: Ionuț Podgoreanu – corn
În program: A. Dvořák – „Legendele” op. 59 (nr. 1, 3, 10)
A. Rosetti – Concertul pentru corn și orchestră în mi bemol major, C 49
J. Brahms – Simfonia nr. 3 în fa major, op. 90.

Vineri, 20 iunie, ora 19:00
Concert vocal-simfonic extraordinar | Închiderea Stagiunii 2024–2025
Dirijor: Gabriel Bebeșelea
Corurile Filarmonicii Banatul & Liceului de Artă „Ion Vidu”
George Enescu – Simfonia română nr. 2 în re major, op. 11 și Simfonia nr. 3 în do major, op. 21

Recital bonus oferit celor care achiziționează pachetul:
Marți, 17 iunie, ora 19:00
Recital cameral | Vibrations
Valentin Șerban – vioară | Octavian Lup – violoncel | Mihai Diaconescu – pian
Lucrări de S. Rahmaninov și F. Mendelssohn

Durata campaniei: 20 mai – 6 iunie 2025
Achiziționează pachetul până pe 6 iunie 2025 și te bucur

Recital Cheng 2 Duo
2025-05-21 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să vă bucurați de o seară de muzică clasică alături de Cheng 2 Duo, format din frații Bryan Cheng (violoncel) și Silvie Cheng (pian), doi tineri artiști talentați.
În programul serii, veți asculta lucrări semnate de compozitori renumiți: C. Debussy. M. Ravel, M de Falla, S. Tsintsadze, D. Șostakovici.
Un recital deosebit ce promite să ofere o seară plină de emoție și rafinament muzical.

Concert simfonic | Dirijor: AZIS SADIKOVIC, solist: BRYAN CHENG – violoncel
2025-05-23 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara și excepționalul violoncelist Bryan Cheng (Solist în Rezidență al Filarmonicii Banatul în Stagiunea 2024/25), sub conducerea dirijorală a mestrului Azis Sadikovic, deschid evenimentul de vineri, 23 mai 2025 cu Concertul pentru violoncel și orchestră nr. 1 în sol minor, op. 49 de D. KABALEVSKI.
În program, regăsim, de asemenea, Simfonia nr. 11 în sol minor, op. 103 de D. ȘOSTAKOVICI.
Evenimentul are loc de la ora 19:00, la Sala Capitol.

Recital educativ | Muzică din desene animate (2 – 7 ani)
2025-05-24 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul invită micii spectatori la o întâlnire muzicală specială, plină de culoare și voie bună. Copiii vor recunoaște cu bucurie cele mai îndrăgite melodii din desenele animate ale copilăriei, în interpretarea artiștilor: Ana David – vioară, Carmen Iuga – vioară, Andreea Szekeres – violoncel, Bogdan Preda – flaut, Andreea Olariu – pian. Aranjamente muzicale realizate de Cristian Spătaru. Prezentator: Ionuț Marian Pîrvulescu.
Un moment muzical care îmbină bucuria descoperirii cu farmecul lumii desenelor animate, într-un format accesibil și prietenos pentru copiii cu vârste între 2 și 7 ani. Sunetele instrumentelor vor deveni personaje, iar muzica – o poveste pe înțelesul celor mici. Vă așteptăm cu drag să ne bucurăm împreună de muzică și zâmbete!

Recital de pian | 3 MIHĂILESCU
2025-05-27 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vino să te bucuri de o seară inedită de muzică modernă pentru pian la două, patru și șase mâini!

În cadrul recitalului „3 MIHĂILESCU” de marți, 27 mai 2025, Dragoș, Manuela și Ioan Mihăilescu îți vor prezenta lucrări ale unor compozitori renumiți, precum: F. POULENC, C. DEBUSSY, G. KURTÁG, D. ȘOSTAKOVICI, P. GLASS, S. RAHMANINOV, J. CAGE.

Fii parte a unei seri magice în care talentul interpretativ și programul select se împletesc într-o experiență muzicală la superlativ!

Concert coral | Corul pe voci egale al Liceului de Artă „Ion Vidu” | Dirijor: Maria Gyuris
2025-05-29 17:00 - 19:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Corul pe voci egale al Liceului de Artă „Ion Vidu” Timișoara, condus de Maria Gyuris, ne va încânta cu un concert deosebit, joi, de la ora 17:00, la Sala „Mihai Perian”.
La pian: Elena Popa.
Soliști: Ionut Țîrlea, Matei Marconi, Laurențiu Stoian – percuție
Soliști vocali: Bianca Sauciur, Ilinca Andronachi, Karina Doandeș, Luiza Țuca, Eveline Kocsis, Nicoleta Ardeleanu, Sefora Ursachi, Antonia Bălan, Mateea Lolea, Jasmina Caraculea.
Tinerii artiști vor interpreta lucrări de: EUSTATIE – Protopsaltul Putnei, T. L. da VITTORIA, Ē. EŠENVALDS, K. NYSTEDT, T. VULC, R. GEORGESCU, GY. LIGETI, M. ATHERTON, O. GJEILO, D. D. VODĂ, L. C. KURSIETE.

Concert Orchestra de Cameră „Liszt Ferenc” din Budapesta
2025-05-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Festivalul „Timișoara Muzicală” ne prilejuiește o deosebită ocazie de a-i asculta pe talentații membri ai Orchestrei de Cameră „Liszt Ferenc” din Budapesta, într-un concert de zile mari, la Sala Capitol. Evenimentul are loc joi, 29 mai 2025, de la ora 19:00. Director artistic: VÁRDAI ISTVÁN. Concertmaestru: TFIRST PÉTER.
În program:
B. MARCELLO – Introducere, Arie și Presto
A. DVOŘÁK – Serenada pentru orchestră de coarde în mi major, op. 22
B. BARTÓK – Dansurile populare românești, Sz. 56
F. LISZT – Rapsodia ungară nr. 2 în do diez minor, S. 244/2
L. WEINER – Divertimento pentru orchestră de coarde

Concert simfonic de închidere | Dirijor: MYKOLA DIADIURA, solist: VADIM GLUZMAN - vioară
2025-05-30 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ediția a XLIX-a a Festivalului Internațional „Timișoara Muzicală” se încheie, vineri, 30 mai 2025, cu un concert susținut de Orchestra simfonică a Filarmonicii Banatul Timișoara, sub conducerea dirijorală a maestrului Mykola Diadiura.
Solist va fi talentatul violonist Vadim Gluzman, care va interpreta Concertul pentru vioară și orchestră „Distant Light” de P. VASKS.
Apoi, audiem Bacchanale din opera „Samson et Dalila”, op. 47 de C. SAINT-SAËNS și Suita simfonică „Belkis, Regina di Saba” de O. RESPIGHI. Evenimentul are loc de la ora 19:00, la Sala Capitol.

Recital educativ de percuție | Muzica primelor zâmbete (0 – 2 ani)
2025-05-31 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest recital au fost vândute. Vă mulțumim pentru interes!
____
Un moment muzical gândit cu grijă pentru bebelușii care abia încep să descopere lumea prin sunet, mișcare și vibrație. Sorina Savii, percuționistă la Opera Națională Română din Timișoara, creează o atmosferă liniștită și prietenoasă, în care instrumentele devin jucării sonore, iar fiecare sunet este o invitație la zâmbet, mirare și conexiune. Este primul pas în călătoria muzicală, în care părinții și copiii pot experimenta împreună ritmul blând al noilor începuturi.

Recital educativ de percuție | Sunete pentru micii exploratori (3 – 5 ani)
2025-05-31 11:30 - 12:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un recital interactiv pentru copiii curioși să descopere sunetele și ritmurile lumii din jurul lor. Sorina Savii este percuționistă la Opera Națională Română din Timișoara și are o vastă experiență în educația muzicală a celor mici. Îi încurajează să descopere muzica prin joc și explorare, motivându-i să învețe ritmuri simple într-un cadru creativ și educativ.
Un moment muzical plin de energie, care stimulează curiozitatea și creativitatea copiilor.

Recital educativ de percuție | Descoperă ritmul (6 – 10 ani)
2025-05-31 13:00 - 14:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un recital antrenant și creativ dedicat copiilor care sunt gata să înțeleagă muzica nu doar ca spectacol, ci și ca mod de exprimare. Sorina Savii, percuționistă la Opera Națională Română din Timișoara, îi ghidează pe cei mici într-o călătorie ritmică, folosind instrumente de percuție și exerciții ludice care încurajează ascultarea activă și auto-exprimarea prin muzică. Copiii vor învăța să creeze ritmuri, să repete secvențe muzicale și să experimenteze comunicarea prim muzică. O întâlnire între educație, artă și bucuria autentică a copilăriei, care ajută micii melomani să-și dezvolte simțul ritmic și să învețe prin joacă.

Recital Ansamblul de percuție al Conservatorului „L. Perosi” din Campobasso, Italia | Coordonator: Claudio Santangelo
2025-06-03 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ansamblul de percuție al Conservatorului „L. Perosi” din Campobasso, Italia, coordonat de talentatul Claudio Santangelo, aduce la Timișoara un recital dedicat expresivității percuției contemporane. Vom audia lucrări semnate de M. Ford, B.E.E. Paschal și C. Santangelo, într-un eveniment plin de ritm, energie, tehnică și libertate creativă.
Vor urca pe scenă: Viviana Garbetta, Giorgia D’Angelo, Lorenzo Spadacini, Gabriele D’Aloia, Giovanna Corsaro, Giuseppe Corsaro, Imma Miuccio, Emilio Mondrìa Terol.
Invitați: Doru Roman, Bogdan Buică

Concert simfonic educativ (12 - 18 ani) - Muzică de film | Dirijor: DAVID CRESCENZI
2025-06-06 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Copiii și tinerii de 12 – 18 ani sunt invitați la un concert simfonic educativ ce aduce în prim-plan lucrări de John Williams scrise pentru filme ce au devenit în timp celebre. Sub conducerea dirijorului David Crescenzi, acest concert oferă o oportunitate unică de a explora legătura între muzica simfonică și magia cinematografică.
Evenimentul are loc vineri, 6 iunie, de la ora 10:00, la Sala Capitol.

Muzică de film | Orchestra simfonică a Filarmonicii Banatul | Dirijor: DAVID CRESCENZI, solist: CLAUDIO SANTANGELO – percuție
2025-06-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm la un concert simfonic dedicat muzicii de film, ce include lucrări celebre de John Williams, în interpretarea Orchestrei simfonice a Filarmonicii Banatul Timișoara, sub conducerea dirijorală a maestrului David Crescenzi.
Înainte de a ne delecta cu coloane sonore din filme celebre, precum Star Wars, Indiana Jones, E.T. etc., audiem o piesă în primă audiție – Concertul pentru percuție și orchestră nr. 5 de Claudio Santangelo, interpretat de același Claudio Santangelo în rol de solist.
Nu ratați un concert ce explorează relația dintre percuție și muzica simfonică și care aduce pe scenă atmosfera captivantă a unor pelicule îndrăgite.

Redital educativ - Miracolul muzicii pentru bebeluşi (0 - 2 ani) | MARTA CHIȘ - vioară, MIHAELA FAUR - harpă
2025-06-07 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru recitalul „Miracolul muzicii pentru bebeluși” au fost vândute!
Vă mulțumim pentru interes!
____________
Sâmbătă, 7 iunie 2025, de la ora 11:00, la Sala Capitol, Filarmonica Banatul Timișoara propune un recital educativ dedicat bebelușilor cu vârste între 0 și 2 ani – „Miracolul muzicii pentru bebeluși”.
Marta Chiș și Mihaela Faur vor interpreta un program creat pentru a stimula simțurile celor mici, folosind sunetele viorii și harpei. Un moment liniștit, în care muzica devine o modalitate de a conecta bebelușii cu lumea sonoră din jurul lor.

Recital de pian - Imagine Belle Époque | SÎNZIANA MIRCEA - pian, invitată: RAISA MIHAI - chitară
2025-06-12 19:00 - 20:30 | Timiș
Un recital de excepție, ce aduce în prim-plan lucrări semnate de compozitori renumiți precum D. E. Elgar, B. Marcello, F. Liszt, O. Respighi, E. Morricone, A. Piazzolla, C. Orff, alături de lucrări ale S. Mircea și R. Mihai.
Acest eveniment este o incursiune în rafinamentul unei perioade legendare, „Belle Époque”, în cadrul unui turneu internațional al pianistei Sinziana Mircea.

A. DVOŘÁK ȘI J. BRAHMS | Orchestra simfonică a Filarmoncii Banatul Timișoara | Dirijor: RADU PAPONIU, solist: IONUȚ PODGOREANU - corn
2025-06-13 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm la un concert simfonic de excepție, în care veți audia lucrări de A. Dvořák și J. Brahms. Programul include „Legendele nr. 1, 3 și 10, op. 59” de Dvořák, Concertul pentru corn și orchestră în mi bemol major, C 49 de A. Rosetti, interpretat de solistul Ionuț Podgoreanu, și „Simfonia nr. 3 în fa major, op. 90” de Brahms.
Sub conducerea dirijorului Radu Paponiu, acest concert promite o seară plină de eleganță și intensitate muzicală, combinând bogăția sonorităților simfonice cu rafinamentul virtuozității interpretative.

Recital cameral - Vibrations | Valentin Șerban – vioară, Octavian Lup – violoncel, Mihai Diaconescu – pian
2025-06-17 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Marți, 17 iunie 2025, vă invităm la un recital cameral deosebit, susținut de talentații artiști Valentin Șerban (vioară), Octavian Lup (violoncel) și Mihai Diaconescu (pian).
Recitalul va debuta cu lucrări solo, fiecare dintre cei trei muzicieni alegând o piesă în funcție de moment. Astfel, seara va avea o notă de spontaneitate, iar publicul va fi parte din acest proces artistic.
Trio-ul va interpreta: Trio élégiaque nr. 1 în sol minor de Serghei Rahmaninov și Trio cu pian nr. 1 în re minor, op. 49 de Felix Mendelssohn.
Evenimentul are loc de la ora 19:00, la Sala Capitol.
! Iar pentru o experiență unică, vă invităm să ascultați recitalul de pe scenă, într-o atmosferă intimă, alături de artiști.

20th Century Piano Pieces | Recital de pian Ioan Mihăilescu
2025-06-19 19:00 - 20:30 | Sinagoga din Cetate, Str. Mărășești, nr. 6, Timișoara, Timiș, România
Frumusețea creațiilor pianistice ale secolului al XX-lea ne va fi dezvăluită prin intermediul unui recital expresiv, susținut de talentatul pianist Ioan Mihăilescu. Nu ratați ocazia de a experimenta sonorități celebre într-o interpretare maiestuoasă, joi, 19 iunie 2025, de la ora 19:00, la Sinagoga din Cetate. În program, lucrări de C. DEBUSSY, A. GINASTERA, P. PÁL, G. ENESCU.

Închiderea Stagiunii 2024/25 - Rapsodia română nr. 2 și Simfonia nr. 3 de GEORGE ENESCU | Dirijor: GABRIEL BEBEȘELEA
2025-06-20 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest eveniment au fost vândute! Vă mulțumim pentru interes!
____
În an aniversar, când se împlinesc 70 de ani de la moartea lui George ENESCU, Filarmonica Banatul Timișoara încheie Stagiunea 2024/25 cu un concert vocal-simfonic extraordinar!
Sub bagheta dirijorului Gabriel Bebeșelea, deschidem programul artistic cu Rapsodia română nr. 2 în re major, op. 11 de George Enescu. Apoi, artiștii Orchestrei simfonice și Corului Filarmonicii Banatul, alături de Corul pe voci egale al Liceului de Artă „Ion Vidu” vor interpreta Simfonia nr. 3 în do major, op. 21 scrisă de marele nostru compozitor. Un program de referință, ce reunește virtuozitatea orchestrei și a corului, într-o lucrare emblematică din patrimoniul muzical românesc.
Corurile vor fi pregătite de IOSIF TODEA și MARIA GYURIS.
O închidere grandioasă de stagiune pe care vă îndemnăm să nu o ratați!

Concert coral EPIC JAZZ CHOIR | Director/ coordonator muzical: Corneliu Olariu
2025-06-26 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Nu ratați o seară memorabilă de jazz! Din Statele Unite, la Timișoara, Epic Jazz Choir va urca pe scena Sălii Capitol, joi 26 iunie 2025. Începând cu ora 19:00, vom asculta interpretări extraordinare de jazz autentic, dar și lucrări adaptate, inclusiv din repertoriul românesc. Director și coordinator muzical – Corneliu Olariu.
________________
EPIC Jazz Choir abordează o varietate de stiluri de jazz, sub conducerea lui Corneliu Olariu. În formule corale de 12 până la 18 voci, artiștii susțin concerte la diverse evenimente și festivaluri de jazz precum Folsom, Reno, Fullerton și Monterey. Corul a cântat în săli prestigioase precum Carnegie Hall, Allen Room din Lincoln Center și Apollo Theater. Talentul incontestabil al tinerilor artiști le-a adus titlul de câștigători ai Festivalul de Jazz Folsom – 2008, 2020, 2024 și Reno 2018, dar și medalia de aur la Festivalul de Jazz Inaugural Disney World Celebration – 2009. Sunt câștigătorii Fullerton din 2023 și 2024 și câștigători în cadrul CA Jazz în 2023, 2024, 2025.

CLASSIC meets The Mono Jacks @ Grădina Fila | Concert rock simfonic | Dirijor: Remus Grama
2025-06-27 20:00 - 23:00 | Grădina Fila, Grădina / Cinema de Vară Capitol, Bulevardul Regele Ferdinand I, Timișoara, Timișoara
Redeschidem Grădina de Vară a Sălii Capitol! Ia-ți prietenii și bucură-te de muzică bună, într-un spațiu prietenos pe care l-am numit Grădina Fila!
Sărbătorim momentul cu un concert super cool – The Mono Jacks & Orchestra Simfonică a Filarmonicii Banatul Timișoara. Dirijor va fi Remus Grama.
Accesul se face de la ora 20:00, iar concertul începe la ora 21:00. Asta înseamnă că avem vreme de o limonadă, o gustare și de un ceas de socializare cu prietenii în grădină, până să ascultăm primul concert din seria celor trei organizate de Filarmonica Banatul sub titlul „CLASSIC meets”.
_____________
The Mono Jacks
De la cluburi sold out în timp record la concerte în unele dintre cele mai mari săli din țară și turnee alături de o întreagă orchestră, THE MONO JACKS reprezintă o poveste autentică despre muzică, dăruire și urmărirea până în pânzele albe a visurilor care îi definesc. Un nume de referință pentru scena rock alternativ din România, trupa fondată de Doru Trăscău (ex-AB4) în 2008 a intrat și a rămas în conștiința fanilor livrând povești cântate cu o pasiune inconfundabilă, atât în studio, cât și în show-uri live electrizante.

Haydn & Mozart | Orchestra simfonică „Remus Georgescu” a Filarmonicii Banatul | Dirijoare: MARZENA DIAKUN, soliști: ELISABETH LEONSKAJA – pian, MIHALY BERECZ – pian
2025-07-04 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 4 iulie 2025, te invităm să te lași purtat într-o călătorie sonoră de neuitat și să te bucuri de frumusețea și rafinamentul unor compoziții celebre.

De la ora 19:00, la Sala Capitol, Orchestra „Remus Georgescu” a Filarmonicii Banatul Timișoara, sub conducerea dirijoarei Marzena Diakun va interpreta în deschiderea concertului Simfonia nr. 44 de J. Haydn.

Apoi, celebra pianistă Elisabeth Leonskaja și talentatul pianist Mihaly Berecz vor interpreta două capodopere ale lui W. A. Mozart: Concertul pentru două piane și orchestră nr. 10 în mi bemol major, KV 365/316a și Concertul nr. 23 în la major, KV 488.

Recital cameral - Saltationes Animi et Corpore | VLAD ALECSANDRU COLAR - flaut, ROXANA-YVONNE COȘEREANU - pian
2025-08-21 20:00 - 21:00 | Sinagoga din Cetate, Str. Mărășești, nr. 6, Timișoara, Timiș, România
Descoperă magia muzicii într-o seară de neuitat! Joi, 21 august 2025, la ora 20:00, te invităm la recitalul cameral „Saltationes Animi et Corpore”, în atmosfera intimă a frumoasei Sinagogi din Cetate.
Pregătește-te pentru o experiență artistică de excepție, susținută de talentații artiști Vlad Alecsandru Colar (flaut) și Roxana-Yvonne Coșereanu (pian).
În program, lucrări de G. de Frumerie, C. Debussy, G. F. Händel și A. Piazzolla, într-o selecție care îți va trezi simțurile și îți va încânta sufletul.

Festivalul Internațional „George Enescu” la Timișoara | Belcea Quartet & Leonkoro Quartet
2025-08-29 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara și Artexim aduc în fața publicului timișorean, în cadrul Festivalului Internațional George Enescu la Timișoara, două ansambluri remarcabile în aceeași seară: Belcea Quartet & Leonkoro Quartet. Atiștii vor prezenta, vineri, 29 august 2025, de la ora 19:00, la Sala Capitol, un program captivant ce cuprinde:
F. Mendelssohn: Patru piese pentru cvartet de coarde op. 81 (nr. 3 și nr. 4)
L. van Beethoven: Cvartetul de coarde nr. 16 în fa major, Op. 135
G. Enescu: Octetul în do major pentru instrumente de coarde, Op. 7
Eveniment realizat de Filarmonica Banatul Timișoara în parteneriat cu Artexim.
Partener oficial al evenimentului – Linde Gaz România.
Partener de tradiție: Rotary Timișoara Cetate.

Festivalul Internațional „George Enescu” la Timișoara | Orchestra Radiodifuziunii din Köln (WDR) | Dirijor: CRISTIAN MĂCELARU, solistă: PATRICIA KOPATCHINSKAJA (vioară)
2025-08-30 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest concert au fost vândute. Vă mulțumim pentru interes!
Orchestra Radiodifuziunii din Köln (WDR), sub conducerea maestrului Cristian Măcelaru va concerta în capitala Banatului, în cadrul Festivalului Internațional George Enescu la Timișoara. Sâmbătă, 30 august 2025, de la ora 19:00, la Sala Capitol, publicul va audia Rapsodia română nr. 2 în re major, Op.11. de G. Enescu. Apoi, orchestra alături de talentata violonistă Patricia Kopatchinskaja vor interpreta Concertul nr.1 pentru vioară și orchestră, Sz.36, BB 48a de B. Bartók. Seara se încheie cu Simfonia nr. 2 în mi minor, Op. 27 de S. Rachmaninov.
Eveniment realizat de Filarmonica Banatul Timișoara în parteneriat cu Artexim.
Partener oficial al evenimentului – Linde Gaz România.
Partener de tradiție: Rotary Timișoara Cetate.

Festivalul Internațional „George Enescu” la Timișoara | Orquestra de la Comunitat Valenciana | Dirijor: JAMES GAFFIGAN, Solist: BENJAMIN BERNHEIM (tenor)
2025-08-31 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm la un nou concert simfonic marca Festivalul George Enescu la Timișoara. Duminică, 31 august 2025, de la ora 19:00, pe scena Sălii Capitol va urca Orquestra de la Comunitat Valenciana. Sub conducerea dirijorală a lui James Gaffigan vom audia Don Juan, Op. 20 de R. Strauss, Poem despre dragoste și mare, Op. 19 de E. Chausson, Nopți de vară, Op. 7 de H. Berlioz și Uvertura burlescă de A. Stroe. Solistul serii va fi tenorul Benjamin Bernheim.
Eveniment realizat de Filarmonica Banatul Timișoara în parteneriat cu Artexim.
Partener oficial al evenimentului – Linde Gaz România.
Partener de tradiție: Rotary Timișoara Cetate

Festivalul Internațional „George Enescu” la Timișoara | Orchestra Simfonică a Filarmonicii Banatul Timișoara | Dirijor: SASCHA GOETZEL, solistă: TATIANA DOROKHOVA (pian)
2025-09-04 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara, sub conducerea maestrului Sascha Goetzel, prezintă, în cadrul Festivalului Internațional George Enescu la Timișoara, un program exclusiv românesc, ce pune în valoare lucrările unor mari compozitori români. În deschiderea concertului de joi, 4 septembrie 2025, audiem Voix de la nature de G. Enescu. Apoi, împreună cu laureata Concursului Internațional George Enescu 2024 – pianista Tatiana Dorokhova, orchestra va interpreta Concertino în stil clasic pentru pian și orchestră, Op. 3 și Dansuri românești pentru pian și orchestră de D. Lipatti. În încheiere, ascultăm Simfonia nr. 1 de C. Ioachimescu. Concertul are loc la Sala Capitol, de la ora 19:00.
Eveniment realizat de Filarmonica Banatul Timișoara în parteneriat cu Artexim.
Partener oficial al evenimentului – Linde Gaz România.
Partener de tradiție: Rotary Timișoara Cetate.

Biserica din Ofsenița
2025-09-05 20:00 - 21:30 | Sat Ofsenița, Timiș, România
După memorabilele concerte susținute la Ofsenița în 2021 și 2022, Festivalul Eufonia revine în biserica din localitate, un loc ce ne-a rămas în suflet pentru frumusețea sa și a oamenilor săi primitori. Grav afectat de cutremurul din 1991, lăcașul de cult a supraviețuit datorită eforturilor comunității și ale Ambulanței pentru Monumente, iar acum capătă o nouă înfățișare culturală și reunește încă o dată oamenii din regiune.
Nu ratați acest eveniment plin de optimism muzical din biserica fără acoperiș ce va lăsa armoniile muzicii baroce să se înalțe spre cer, la apusul unei zile calde de septembrie.
Vor interpreta: Vlad Popescu – vioară, Anna-Maria Wünsch – violă, Florian Schmidt Bartha – violoncel, Diego Cantalupi – lăută.
În program, lucrări din repertoriul baroc european.

CLASSIC meets MIHAIL | Concert vocal-simfonic
2025-09-05 20:00 - 22:00 | Grădina Fila, Grădina / Cinema de Vară Capitol, Bulevardul Regele Ferdinand I, Timișoara, Timișoara
Lasă-te purtat de un sound eclectic, ce îmbină muzica clasică și influențe pop și funk cu alternative și electronică, într-un concert vocal-simfonic de zile mari! Orchestra simfonică a Filarmonicii Banatul Timișoara și Mihail își dau întâlnire în cadrul unui eveniment special, sub titlul CLASSIC meets, vineri, 5 septembrie 2025, de la ora 20:00, în Grădina Fila (Grădina de Vară a Filarmonicii Banatul).
______
Mihail este un artist, compozitor, producător și iubitor de artă născut într-un mic sat pitoresc din Moldova, călit de viața de noapte din Cracovia și Berlin, care acum trăiește în inima Transilvaniei – Cluj-Napoca, România.
Cu peste 180 de milioane de stream-uri/vizualizari, Mihail poate fi considerat unul dintre puținii artiști experimentali care au reușit să se bucure de succes mainstream. Cu un sound eclectic, îmbinând influențe pop și funk cu alternative și electronică, Mihail a cucerit scena locală cu hiturile „Ma ucide ea” si „Who You Are”, trecând apoi granița spre Italia, Spania și Polonia. A obținut un loc pe afișul prestigiosului Concert de Crăciun de la Vatican, a primit Premiul „Top of the top” al Festivalului Sopot (PL), a câștigat discul de platină și a avut cel mai de succes hit internațional din Italia, toate acestea înainte de a se retrage într-o cabană, în pădure, timp de nouă luni, pentru a lucra la albumul său de debut.
